Høyskole i Kenya under angrep - minst 15 drept
Den somaliske opprørsgruppa Al-Shabaab har tatt på seg ansvaret for angrepet, melder AFP. – Vi sorterte personene og slapp fri muslimene. Det er mange døde kristne inne i bygningen. Vi har også mange kristne i live, sier al-Shabaabs militære talsmann, Abdiasis Abu Musab, til nyhetsbyrået Reuters. Så langt er 280 av de 815 elevene ved skolen gjort rede for, opplyser kenyanske krisemyndigheter. Det er fryktet at mange elever fortsatt er sperret inne på skolen. – Vi er i gang med å spore opp de andre, sier Kenyas innenriksminister Joseph Nkaissery.Al-Shabbaab er en militant islamsk-inspirert del av Den islamistiske rettsunion i Somalia, skriver Wikipedia. Al-Shabbaab ansees som en terroristbevegelse av vestlige etterretningsorganisasjoner, blant annet Politiets sikkerhetstjeneste (PST) i Norge. Så langt er 14 mennesker bekreftet døde. Minst 65 personer er også brakt til et sykehus i nærområdet. Flere skal være alvorlig skadet, skriver BBC. Det er Al-Shabbaab som også tok seg inni i et kjøpesenteret Westgate i Nairobi der de åpnet ild mot kundene og tok et stort antall gisler i 2013.Ifølge vitner har skuddutvekslingen vart i flere timer. Et vitne forteller at hun hørte første skuddsalvene rundt klokken 05.00 lokal tid i morges. – Det høres ut som fyrverkeri, sier Milka Ndung'u. Angrepet finner sted i byen Garissa i Kenya, som ligger nordøst i landet. – Angriperne skjøt vilkårlig inne på høyskoleområdet, sier Kenyas politisjef Joseph Boinet i en uttalelse torsdag formiddag. – Jeg har telt 14 lik som er blitt brakt ut av skoleområdet i en Røde Kors-ambulanse, sier en annen politibetjent på åstedet torsdag formiddag. Det skal også være tatt flere gisler til fange inne på skoleområdet, melder Røde Kors. – Rundt 50 studenter er også blitt sluppet fri og er i trygghet, opplyser organisasjonen i en pressemelding torsdag formiddag. Det er vanskelig for politiet å få tilgang til området, ettersom noen av gjerningsmennene står på et tak og skyter mot dem som forsøker å ta seg inn, tilføyer han. De to soldatene som sto vakt utenfor høyskolen er blant de drept, melder lokale medier, skriver NTV.De maskerte mennene skal også ha kastet rundt seg med eksplosiver, melder den kenyanske avisen Daily Nation – Vi kan høre skudd innefra området, men vi kan ennå ikke si hvem som skyter på hvem eller hva, sier en politikvinne på stedet til nyhetsbyrået Reuters. Nå har kenyanske soldater omringet skoleområdet, skriver Reuters. Høyskolen har rundt 900 studenter, de fleste av dem fra andre deler av Kenya, ifølge BBC. Ifølge øyenvitner avisen Standard har snakket med, startet angrepet i moskeen inne på universitetsområdet. Avisen skriver at gjerningspersonene skjøt vilkårlig mot dem som var samlet til morgenbønn, men beretningene om angrepet spriker kraftig i lokale medier som rapporterer om hendelsen.Studenter som har klart å flykte, forteller at det dreier seg om minst fem væpnede menn. Hæren har omringet høyskoleområdet, melder Kenya Television Network. Den somaliske opprørsgruppen Al-Shabaab har tidligere utført flere angrep i distriktet Garissa og en rekke andre steder i Kenya. Den kenyanske hæren deltar i styrken fra Den afrikanske union (AU) som kriger mot Al-Shabaab i Somalia. (VG/NTB)
Maskerte menn har gått til væpnet angrep mot en høyskole i Kenya. Minst 15 mennesker er drept og flere elever blir holdt som gisler, opplyser politiet.